En 1991 i habió tropas sovieticas en a muga d'Armenia y Azerbaichán implicadas en a deportación d'armenios (operación aniello). Bi habió una limpieza etnica en os distritos de Xahumián y Getashen, a on que la población armenia fue forachitada. Los armenios de Karabakh yeran en rebelión ubierta y encomenzoron a vencer a los chenocidas azerís a servicio d'a republica d'Azerbaichán, y dimpués a forachitar a los azerís de l'Alto Karabakh, (y a los meskhetas asentaus por os azerís). Os armenios de Karabakh y os armenios d'Azerbaichán refuchiaus en Karabakh consiguioron controlar o 10 % d'Azerbaichán, y creyar un corredor con Armenia. Plegoron a controlar dica a ribera ezquierda de l'Araxes, en a muga con Irán, dica que l'exercito iraní intervinió creyando una zona de seguridat de 10 km. Los armenios no podioron controlar las de l'antigo districto sovietico de Xahumián, ni Getashen a lo norte, ni zonas de Martakert y Martuni a l'este, a on que desapareixió a presencia armenia.